Mestská polícia
hlavného mesta Slovenskej republiky Bratislavy
Okrsková stanica Nové Mesto

Informácia na zasadnutie
Miestneho zastupiteľstva
	MČ Bratislava - Nové Mesto
konaného dňa 15.12.2015

	I n f o r m á c i a

o činnosti Okrskovej  stanice
mestskej polície Bratislava Nové Mesto
za obdobie od 01.10.2015 do 01.12.2015

 

       

Vypracoval :						                     Informácia obsahuje :

	Veliteľ OS MsP BA Nové Mesto				            1.  Textová časť
Mgr. Ján KOCSIS            			 		            2. Tabuľková časť

December 2015

2  

Mestská polícia je poriadkový útvar hlavného mesta Slovenskej republiky Bratislavy, pôsobiaci pri zabezpečovaní vecí verejného poriadku a ochrany životného prostredia na území hlavného mesta SR Bratislavy. Podieľa sa na ochrane dôstojného života obyvateľov a návštevníkov hlavného mesta.
	Mestská polícia je zriadená Všeobecne záväzným nariadením hl. m. SR Bratislavy  č. 3/1991 o mestskej polícii zo dňa 18.12.1991 v znení novely č. 6/2013 v súlade so zákonom SNR č. 564/1991 Zb. v znení neskorších predpisov o obecnej polícii a jej oprávnenia sú vymedzené najmä § 3 ods. 1, citovaného zákona. 
	Okrsková stanica  Mestskej polície Bratislava Nové Mesto  je výkonný útvar mestskej polície, ktorá má pôsobnosť v mestských častiach Bratislava Nové Mesto, Bratislava Rača a Bratislava Vajnory s okrskami Kuchajda, Tehelné pole, Kramáre, Račianska, Biely kríž, Rača, Východné, Krasňany a Vajnory.

1.) Oblasť personálnej práce.

	Okrsková stanica mestskej polície Bratislava Nové Mesto / ďalej OS MsP  NM/ mala k 01.12.2015 skutočný stav 39 príslušníkov mestskej polície /ďalej len príslušníci/. Na kamerovom systéme je zaradená 1 zamestnankyňa. 
 Na úseku   riadenia boli zaradení 2 príslušníci /veliteľ, zástupca veliteľa/, na úseku objasňovania  priestupkov 1 príslušník, na úseku evidovania písomností 1 príslušník, na úseku operačnej služby 5 príslušníci, na úseku výkonu hliadkovej služby 20 príslušníkov a 10 okrskárov, z toho 5 okrskári vykonávali svoju činnosť v MČ Bratislava Rača a Vajnory.

2.) Oblasť výkonu služby.

	Výkon služby príslušníkov OS MsP Bratislava Nové Mesto /ďalej OS MsP NM/ v mestskej časti Bratislava Nové Mesto bol zameraný najmä na plnenie úloh vyplývajúcich zo spolupráce mestskej časti Bratislava Nové Mesto a OS MsP NM. Okrskári, ako aj  hliadky mestskej polície boli velené do okrsku na základe analýzy zistených  priestupkov  na úseku zabezpečenia verejného poriadku, ochrany životného prostredia, dodržiavania poriadku čistoty a hygieny v uliciach , na verejných priestranstvách, ako aj na miestach verejnosti prístupných. Pred nástupom výkonu služby boli hliadky  riadne inštruované a oboznámené s bezpečnostnou situáciou v jednotlivých okrskoch /Kramáre, Račianska, Tehelné pole, Biely kríž a Kuchajda, kde plnili  bezpečnostnú problematiku viď príloha.
	
	V hodnotenom období bolo celkovo príslušníkmi OS MsP Bratislava NM zistených 2.199 udalostí, z toho bolo zistených v rámci  dopravy 1.504 priestupkov, čo predstavovalo 68,4% priestupkov z celkového počtu udalostí riešených OS MsP NM /viď príloha/. Zvýšený nárast riešenia priestupkov na úseku dopravy je spôsobený zabezpečovaním dopravnej situácie v okolí ZŠ O. Nepelu  a NTC počas  športovo-kultúrnych podujatí konaných v týchto halách. 
V rámci riešenia priestupkov uložením blokovej pokuty, bolo v blokovom konaní riešených 939 priestupkov na sumu 15.490,-€.  Tvrdosť pri riešení v blokovom konaní predstavovala 16,50 €.

3

3.)Oblasť prevencie.

	 Bola zabezpečovaná bežným výkonom služieb hliadkami v jednotlivých okrskoch v rámci Okrskovej stanice MsP Bratislava Nové Mesto.  Ďalej bol vykonávaný dozor hliadkami 
OS MsP NM v čase od 07.15 hod. do 08.00 hod. počas pracovných dní na bezpečnosť prechodu detí na ZŠ Za kasárňou, na ZŠ Odborárska a   na ZŠ Riazanská  na priechodoch pre chodcov. 
Touto aktivitou bolo OS MsP NM  zabezpečené to, že v danom čase a mieste nebola dopravná nehoda s účasťou  detí.
		
 4.) Oblasť Monitoringu.

	Kamerový systém na OS MsP BA NM bol daný do užívania 5.12.2014 na monitorovanie bezpečnostnej situácie v lokalitách Trnavského mýta,  na Bajkalskej ul. v okolí obchodného centra POLUS a Miestneho úradu Bratislava – Nové Mesto a v okolí ZŠ O. Nepelu, Račianskeho mýta, v areáli  Kuchajda  v počte 8 digitálnych kamier. Počas hodnoteného obdobia bolo kamerovým systémom zistených a zdokumentovaných 96 priestupkov.

 5)Záver :

Úlohy, ktoré vyplývajú z činnosti  OS MsP BA Nové Mesto boli  plnené v rámci  možností okrskovej stanice najmä z hľadiska počtu síl a prostriedkov s cieľom, čo najlepšie ich zvládnuť. 
Nemalé sily a prostriedky OS MsP NM boli využívané na zabezpečenie verejného poriadku a dopravnej situácie pred, počas a po skončení jednotlivých športovo-spoločenských podujatí na futbalovom štadióne Pasienky, v halách NTC a ZŠ O. Nepelu a pod.. Ďalej príslušníci OS MsP NM plnili úlohy na úseku zabezpečenia verejného poriadku najmä v areáli Kuchajda na kontrolu dodržiavania VZN č. 1/1997 prevádzkový poriadok areálu Kuchajda a v lesoparku v lokalitách Partizánska lúka a Koliba. Tieto úlohy boli plnené v súčinnosti s Oddelením jazdeckej polície a  kynológie MsP hl. m. SR Bratislavy.
Ostatné úlohy boli riešené operatívne na základe oznamov od občanov a podnetov od Miestneho úradu BA Nové Mesto.
Prioritou pre nasledujúce obdobie bude pre OS MsP NM zabezpečiť výkon služby na úseku kontroly dodržiavania všeobecne záväzných nariadení a to najmä na úseku čistoty a poriadku podmienok držania psov, prevádzkových poriadkov detských ihrísk a areálu Kuchajdy, požívania alkoholických nápojov na verejnosti.